CORRECCIÓN DUN ERRO BASES REGULADORAS DO PROCESO SELECTIVOPARA LISTA DE RESERVA PARA PROVISIÓN INTERINA DE PRAZAS DE TÉCNICODE ADMINISTRACIÓN XERAL, ENCADRADAS NO GRUPO A, SUBGRUPO A-1
ADMINISTRACIÓN LOCAL — Municipal — Pontevedra (Persoal, oposicións, 29/02/2016)

A Xunta de Goberno Local, na sesión que tivo lugar o día 21 de decembro de 2015, acordou prestar aprobación ás bases reguladoras da lista de reserva para a provisión interina de prazas de técnico de administración xeral no Concello de Pontevedra. Unha vez publicado o texto íntegro das referidas bases no Boletín Oficial da Provincia de Pontevedra (BOP núm.16, do 26/01/2016), detectouse un erro material no texto da base 5ª.1 no apartado C), relativa ao terceiro exercicio da fase de oposición. En consecuencia, ao abeiro do artigo 105.2 da Lei 30/1992, do 26 de novembro de réxime xurídico das administracións públicas e do procedemento administrativo común, a Xunta de Goberno Local na sesión ordinaria que tivo lugar o día 08/02/2016 aprobou o seguinte ACORDO: “Primeiro.- Aprobar a seguinte corrección do erro detectado na base 5ª.1 no apartado C), relativo ao carácter eliminatorio do terceiro exercicio previsto na fase de oposición das bases reguladoras do proceso selectivo para a configuración dunha lista de reserva (Lista C) para a provisión interna de prazas de técnico de administración xeral, encadradas no grupo A, subgrupo A-1, aprobadas pola Xunta de Goberno local na sesión que tivo lugar o día 21/12/2015 e publicadas no BOP núm.16, do 26/01/2016, nos termos que se expoñen a continuación: Onde di: Debe dicir: Quedan subsistentes os demais extremos do devandito acordo. Segundo.- Remitir o presente acordo de corrección de erros ao Boletín Oficial da Provincia para a súa publicación, tendo en conta que esta nova publicación abrirá un novo prazo de presentación de instancias de conformidade co prazo establecido nas bases e que as presentadas debidamente dentro do prazo inicial de presentación (anteriores á corrección de erros) téñense por presentadas para participar neste proceso selectivo.” Contra o precedente anuncio, que pon fin á vía administrativa, poderá interpoñerse o recurso postestativo de reposición ante a Xunta de Goberno Local no prazo dun mes a contar desde o día seguinte ao da súa notificación ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados desde o día seguinte ao da súa publicación. No caso de interpoñerse o recurso potestativo de reposición, deberase resolver e notificar no prazo dun mes, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo no prazo de seis meses contados desde o día seguinte a aquel no que deba entenederse presuntamente desestimado o recurso de reposición interposto. Sen embargo, tamén poderase interpoñer calquera outro recurso que os interesados estimen procedentes conforme a Dereito. Pontevedra, a 15 de febreiro de 2016.—O Concelleiro de Goberno responsable da Área de Persoal, Réxime Interior e Patrimonio, Vicente García Legísima.